182 
II. Petrósz vidéke. 
Belényes és Rézbánya vonalától keletre esik Petrósz falu, 
a melynek szomszédságában nagyobb tömegben „Syenit“ var 
Peters által bejegyezve. Szerinte orthoklas-oligoklas, barnás 
zöld csillám-amphibol és finom osztató quarz van benne, a szö¬ 
veg változik: rendesen egyenlő szemű, gránitos, de gyakran 
hajlik porphyrosba. Mellékes elegyrészek gyanánt a pyritel 
hozza fel. 
Vagy kilenc példányban van Peters ezen jelzésével 
„Syenít“ Petrósz vidékéről egy középszemíí gránit-féle kőzet, 
melynek elegyrészei lángkisérletileg is meghatározva orthoklas. 
oligoklas, e helyett több példányban a plagioklas andesin, a 
plagioklas általában túlnyomó; azonkívül quarz, biotit és elég 
gyakran pyrit. A kőzet igen ép, úgy hogy a meghatározások 
biztos eredménnyel vihetők ki. A plagioklas gyakran árulja 
el magát már makroskoposan is, ikerrovátkák által. A quarz 
mennyisége változó, és néha elég nagy, valamint a fekete és 
igen fénylő biotité is. Amphibol sem makroskoposan, sem a vé¬ 
kony csiszolatokban a mikroskop alatt nem mutatkozik. Ezen 
nagyobb szemű féleségeken kiviil vannak apróbb szeműek is; 
egyes példányokon látni, hogy a nagyobb szemű és az inkább 
prophyros kinézésű apróbb szemű egymásba átmeneteket ké¬ 
peznek. Ezen porphyros féleségnek vékony csiszolata hasonló 
eredményt mutatván, ez sem tekinthető másnak, mint a fónebbi 
négy granitásvány elegyének. Tömöttsége a nagyobb szeműnek 
2-66, a porphyrosnak 2‘67, tehát egymástól alig térnek el; 
de igenis eltérnek a syenit tömöttségétől (2.73—2.79). 
A Petrósz falu környékén levő hegység ezen kőzete tehát 
nem egyéb, mint jelleges gránit és semmi okot nem hozhatni 
fel, azt syenitnek nevezni. A külleméről maga Peters is azt 
mondja: hogy az határozottan gránitos, és hogy a szemcsés 
féleségek első pillanatra is a mauthauseni gránitra emlékeztetnek. 
Azon körülmény, hogy a Petrósz hegységi gránitos kő¬ 
zetben semmi amphibol nincs, és a quarz nagyobb mennyiség¬ 
ben fordul elő, az eltér a dognacskai syenittől épen úgy, mint 
Selmec mellett a hodrusitól, melyek mind ketteje amphibolt 
bőven tartalmaz, és hozzá quarzban jóval szegényebb. 
